**Ministru kabineta noteikumu projekta**

**“Grozījumi Ministru kabineta 2015. gada 22. decembra noteikumos Nr. 769**

**“Valsts un Eiropas Savienības atbalsta piešķiršanas kārtība vietējo rīcības grupu darbības nodrošināšanai un teritorijas aktivizēšanai 2014.–2020. gada plānošanas periodā”” sākotnējās ietekmes**

**novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Projekta mērķis ir precizēt atbalsta saņemšanas nosacījumus Latvijas Lauku attīstības programmas 2014.–2020. gadam apakšpasākumā “Vietējās rīcības grupas darbības nodrošināšana un teritorijas aktivizēšana”. Plānotie grozījumi nepārsniedz apakšpasākumam pieejamo finansējumu. Tiesību akts stāsies spēkā 2018. gada 1. augustā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījumi Ministru kabineta 2015. gada 22. decembra noteikumos Nr. 769 “Valsts un Eiropas Savienības atbalsta piešķiršanas kārtība vietējo rīcības grupu darbības nodrošināšanai un teritorijas aktivizēšanai 2014.–2020. gada plānošanas periodā”” (turpmāk – noteikumu projekts) sagatavots, pamatojoties uz Lauksaimniecības un lauku attīstības likuma 5.panta ceturto daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Vietējās rīcības grupas uzdevumi ir noteikti Ministru kabineta 2015. gada 10. marta noteikumos Nr. 125 „Valsts un Eiropas Savienības atbalsta piešķiršanas kārtība sabiedrības virzītas vietējās attīstības stratēģiju sagatavošanai un īstenošanai” (turpmāk – noteikumi Nr. 125). Savukārt Ministru kabineta 2015. gada 13. oktobra noteikumi Nr. 590 „Valsts un Eiropas Savienības atbalsta piešķiršanas kārtība lauku attīstībai apakšpasākumā “Darbību īstenošana saskaņā ar sabiedrības virzītas vietējās attīstības stratēģiju”” (turpmāk – noteikumi Nr. 590) nosaka kārtību, kādā piešķir valsts un Eiropas Savienības atbalstu atklāta projektu iesniegumu konkursa veidā lauku attīstībai 2014.–2020. gadam apakšpasākuma "Darbību īstenošana saskaņā ar sabiedrības virzītas vietējās attīstības stratēģiju" aktivitātēs "Vietējās ekonomikas stiprināšanas iniciatīvas" un "Vietas potenciāla attīstības iniciatīvas". Pašreizējā kārtība paredz, ka vietējā rīcības grupa sabiedrības virzītas vietējās attīstības (turpmāk – SVVA) stratēģijas īstenošanai izsludina projektu pieņemšanas kārtas, pieņem projektu iesniegumus, tos izvērtē un sarindo dilstošā secībā atbilstoši punktu skaitam saskaņā ar SVVA stratēģijā noteiktajiem projektu vērtēšanas kritērijiem sagatavo atzinumu par projekta atbilstību vai neatbilstību SVVA stratēģijai un to iesniedz Lauku atbalsta dienestā. Lauku atbalsta dienests projektiem, par kuriem vietējā rīcības grupa ir sniegusi negatīvu atzinumu, un projektiem, kuriem vietējās rīcības grupas piešķirtais punktu skaits vērtēšanas kritērijos publiskā finansējuma iegūšanai attiecīgajā kārtā nav pietiekams, izdod lēmumu par projekta iesnieguma noraidīšanu un turpina vērtēt projektu iesniegumus, par kuriem vietējā rīcības grupa ir sniegusi pozitīvu atzinumu un kuriem ir pietiekams publiskais finansējums attiecīgajā kārtā. Atbalsta pretendenti Lauku atbalsta dienesta izdoto lēmumu var apstrīdēt Lauku atbalsta dienesta likumā noteiktajā kārtībā. Atbalsta pretendentu iesniegumi, kuros apstrīdēts Lauku atbalsta dienesta izdotais lēmums, kas pamatots ar vietējās rīcības grupas izvērtējumu, rada lielu administratīvo slogu Lauku atbalsta dienesta darbiniekiem, jo ir jāizvērtē vietējās rīcības grupas izvērtējuma pamatotība un, pat ja tas atšķiras no Lauku atbalsta dienesta viedokļa par izvērtējumu, nav tiesību mainīt vietējās rīcības grupas pieņemto lēmumu, jo tas būtu pretrunā Regulas Nr.1305/2013 65.panta 4.punktā noteikto un vietējai rīcības grupai noteiktajiem uzdevumiem atbilstoši Regulas Nr.1303/2013 34.panta 3.punktam. Tālāk strīda izskatīšana notiek tiesā, kur Lauku atbalsta dienests nodrošina pārstāvniecību.Ar grozījumiem noteikumos Nr.125 (Ministru kabineta 2017.gada 26.septembra noteikumi Nr. 591), un Nr.590 (Ministru kabineta 2017. gada 26. septembra noteikumi Nr. 589) ir noteikts, ka ar 2018.gada 1.augustu lēmumu atbilstoši projekta izvērtējumam izdod nevis Lauku atbalsta dienests, bet pati vietējās rīcības grupa, kas pati arī izskata atbalsta pretendenta iesniegumus par izdotā lēmuma apstrīdēšanu. (Atbalsta pretendents vietējās rīcības grupas lēmumu var apstrīdēt mēneša laikā pēc tā stāšanās spēkā, iesniedzot iesniegumu vietējās rīcības grupas lēmējinstitūcijas vadītājam, kurš nodrošina sūdzības izskatīšanu un pieņem lēmumu par iepriekšējā lēmuma atstāšanu spēkā vai atcelšanu.) Vietējās rīcības grupas lēmējinstitūcijas vadītāja lēmumu var pārsūdzēt tiesā, un vietējā rīcības grupa nodrošina pārstāvniecību tiesā. Savukārt Lauku atbalsta dienests vērtē vietējās rīcības grupas apstiprinātos projektu iesniegumus. Vietējās rīcības grupas lēmējinstitūcijas pārstāvjiem, kas piedalās lēmumu pieņemšanā par projektu atbilstību vai neatbilstību SVVA stratēģijai vai publiskā finansējuma nepietiekamību, un paraksttiesīgajai personai, kas paraksta vietējās rīcības grupas pieņemtos lēmumus, ir piemērojams valsts amatpersonas statuss atbilstoši likumā “Par interešu konflikta novēršanu valsts amatpersonu darbībā” noteiktajam.Ar grozījumiem noteikumos tiek paredzēts, ka vietējās rīcības grupas lēmējinstitūcijas pārstāvji, kas tiks iesaistīti lēmumu pieņemšanas procedūrā, būs tiesīgi saņemt atlīdzību par apmeklētam lēmējinstitūcijas sēdēm. Turklāt lēmējinstitūcijas vadītājs, kas izskatīs atbalsta pretendentu iesniegumus, kuros apstrīdēts sākotnējais lēmums par projekta atbilstību vietējās attīstības stratēģijai un kas izsniegs gala lēmumu, saņems atlīdzību par katru pieņemto lēmumu. Lēmējinstitūcijas pārstāvjus, kuri piedalīsies lēmumu pieņemšanā par projekta atbilstības izvērtēšanu vietējās attīstības stratēģijai, var pielīdzināt vietējas rīcības grupas darbiniekiem, kuri administrē sabiedrības virzīto vietējās attīstības stratēģiju, bet savukārt lēmējinstitūcijas vadītājs ir pielīdzināms vietējas rīcības grupas vadītājam. Ņemot vērā 2015.gada 22.decembra Ministru kabineta noteikumos Nr. 769 “Valsts un Eiropas Savienības atbalsta piešķiršanas kārtība vietējo rīcības grupu darbības nodrošināšanai un teritorijas aktivizēšanai 2014.–2020. gada plānošanas periodā”” (turpmāk – MK noteikumi Nr. 769) noteikto darba samaksas apmēru darbiniekiem un administratīvām vadītājam un no tā aprēķināto stundas likmi, būtu iespējams noteikt līdzvērtīgu darba samaksas apmēru arī lēmējinstitūcijas pārstāvjiem, kas piedalīsies lēmumu pieņemšanā, un lēmējinstitūcijas vadītājam, kas izskatīs atbalsta pretendenta iesniegumus, kuros tiks apstrīdēts sākotnējais lēmums par projekta atbilstību vietējās attīstības stratēģijai un pieņems gala lēmumu. Atlīdzības apmēra noteikšana lēmējinstitūcijas pārstāvim, kas piedalās lēmumu pieņemšanā, par projekta atbilstības izvērtēšanu vietējās attīstības stratēģijai. Vidēji viena sēdē ilgst 4 stundas. Saskaņā ar MK noteikumiem Nr. 769 ir noteikta vietējas rīcības grupas darbinieka mēneša darba alga, kas nepārsniedz 1360 *euro*. 1360 *euro* / 167 vid. darba stundu skaits mēnesī 2018. gadā = 8,14 *euro*, (8,14 *euro* (vienas darba stundas vienības izmaksas) + 1,96 *euro* (24,09% darba devēja sociālās apdrošināšanas obligātās iemaksas) x 4 = 40,40 *euro*, noapaļojot – 40 *euro*. Atlīdzības apmēra noteikšana lēmējinstitūcijas vadītājam par to atbalsta pretendentu iesniegumu izskatīšanu, kuros apstrīdēts sākotnējais lēmums par projekta atbilstību vietējās attīstības stratēģijai, un gala lēmuma pieņemšanu. Lai izskatītu atbalsta pretendentu iesniegumu, kurā ir apstrīdēts sākotnējais lēmums par projekta atbilstību vietējās attīstības stratēģijai, un pieņemtu gala lēmumu būs nepieciešamas vidēji 7 stundas. Detalizēti jāizskata viss atbalsta pretendenta iesniegtais projekts, kā arī jāizanalizē neprecizitātes iemesli. Viena projekta pārvērtēšana varētu izraisīt rindas maiņu visā kārtā. Turklāt atbalsta pretendents lēmējinstitūcijas vadītāja lēmumu varēs pārsūdzēt tiesā, un vietējai rīcības grupai ir jānodrošina pārstāvniecība tiesā.Saskaņā ar MK noteikumiem Nr. 769 ir noteikta vietējas rīcības grupas administratīvā vadītāja mēneša darba alga, kas nepārsniedz 1610 *euro*. 1610 *euro*/ 167 vid. darba stundu skaits mēnesī 2018. gadā = 9,64 euro, 9,64 *euro* (vienas darba stundas vienības izmaksas) + 2,32 *euro* (24,09% darba devēja sociālās apdrošināšanas obligātās iemaksas) x 7 = 83,72 *euro*, noapaļojot – 80 *euro*. Šis nosacījums stāsies spēkā 2018.gada 1.augustā reizē ar attiecīgajiem grozījumiem noteikumos Nr. 125 un Nr.590. Ar noteikumu projektu ir paredzēts svītrot pienākumu vietējām rīcības grupu pārstāvjiem uzskaitīt potenciālajiem projektu iesniedzējiem sniegtās konsultācijas. Šis nosacījums praksē nav izrādījies efektīvs, jo ne visos gadījumos vietējās rīcības grupas pārstāvji var detalizēti uzskaitīt sniegtās konsultācijas, piemēram, izbraukumos vai telefonsarunās.  |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija un Lauku atbalsta dienests |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā ietvertais tiesiskais regulējums attieksies uz atbalsta pretendentiem – vietējām rīcības grupām, t. i., biedrībām un nodibinājumiem, kam piešķirts atbalsts sabiedrības virzītas vietējās attīstības stratēģijas īstenošanai. Atbalsta pretendentu skaits Lauku attīstības programmas 2014.–2020. gadam programmēšanas periodā ir 35, tajā skaitā 6 vietējās rīcības grupas, kurām piešķirts arī atbalsts vietējās attīstības stratēģijas īstenošanai Rīcības programmā Zivsaimniecības attīstībai 2014.–2020. gadam. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām noteikumu projekta tiesiskais regulējums nemaina tiesības un pienākumus, ne arī veicamās darbības. |
| 3. | Administratīvo izmaksu monetārs novērtējums | Nav attiecināms. |
| 4. | Atbilstības izmaksu monetārs novērtējums | Nav attiecināms. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedriskā apspriešana |
| 2. | Sabiedrības līdzdalība projekta izstrādē | Noteikumu projekts ir nosūtīts saskaņošanai nozares pārstāvjiem – biedrībai “Latvijas Lauku forums”, kas pārstāv 34 vietējo rīcības grupu intereses, un publisko un privāto partnerattiecību biedrībai “Zied zeme”. |
| 3. | Sabiedrības līdzdalības rezultāti | Informācija par noteikumu projektu 2018.gada 20.martā ir ievietota tīmekļa vietnē www.zm.gov.lv. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Zemkopības ministrija un Lauku atbalsta dienests |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar noteikumu projekta izpildi nav nepieciešams veidot jaunas, ne arī likvidēt vai reorganizēt esošas institūcijas.Noteikumu projekta izpilde neietekmēs institūcijām pieejamos cilvēkresursus. |
| 3. | Cita informācija | Nav. |

Zemkopības ministrs Jānis Dūklavs

Zemkopības ministrijas valsts sekretāre Dace Lucaua

Travina 67027208

Julija.Travina@zm.gov.lv